UPDATE. Antena Group a anunțat, la rândul său, că urmează ieșirea din must carry, fără a menționa o dată exact. Potrivit informațiilor Paginademedia.ro, compania a notificat deja CNA cu privire la ieșirea postuturilor din must carry.

Publicitate

Posturile din Antena Group și Antena 3 SA se pregătesc să iasă din must carry. În acest sens, au încheiat deja un contract cu operatorul RCS & RDS, potrivit unui anunț făcut în această dimineață pe Bursa de la București, unde sunt tranzacționate acțiunile RCS.

„RCS&RDS si societatile Antena Group au incheiat un contract de retransmisie in baza caruia RCS&RDS va continua sa distribuie canalele apartinand Antena Group in regim pay-tv incepand cu data de la care canalele Antena Group vor renunta la regimul must-carry”, spune anunțul postat pe site-ul bvb.ro.

Este vorba despre posturile Antena 1, Antena Stars, Happy Channel, Zu TV și Antena 3.

Totodată, același mesaj anunță „Încetarea litigiilor dintre RCS & RDS și Societățile din grupul Antena”.

„Societatea doreste sa-si informeze actionarii si investitorii ca RCS & RDS S.A., filiala din Romania a Societatii (“RCS&RDS”), a incheiat in data de 15 iunie 2018 un contract de tranzactie cu Antena Tv Group S.A. si Antena 3 S.A. (“Antena Group”). Ca urmare a acestui contract se sting toate litigiile dintre RCS&RDS si Antena Group, impreuna cu entitatile afiliate acestuia, cu privire la care am informat in detaliu piata si investitorii nostri in cadrul prospectului de oferta publica initiala din data de 26 aprilie 2017, in cadrul prospectelor de oferte publice de obligatiuni din 2016 si 2017, cat si in cadrul raportarilor periodice publice ulterioare.”

Informația despre ieșirea Antenelor din lista must carry a fost făcut și de Profit.ro.

Anunțul oficial al Antenei Group, în continuare:

Intact Media Group - Antena Group (Antena 1, Antena Stars, Happy Channel și ZuTV) și Antena 3 - cel mai puternic grup de media cu capital integral românesc a luat decizia de a ieși din must-carry (lista televiziunilor pe care operatorii de cablu sunt obligați să le aibă în grilă).

Intact Media Group anunță că la data de 15.06.2018 a semnat un contract de retransmisie cu RCS&RDS pentru difuzarea canalelor sale.



Iulia Bunea

iulia.buneapaginademedia.ro